Gennembrudsprojekt Region Hovedstaden | Ergoterapeutforeningen
Hjem > Gennembrudsprojekt Region Hovedstaden
I Satspuljen for sundhedsområdet 2011-2014 blev der indgået politisk aftale om at afsætte midler til at gennemføre et nationalt gennembrudsprojekt om nedbringelse af tvang i psykiatrien. Et særligt fokus i projektet er anvendelse af aktiviteter som et redskab til at forebygge og nedbringe anvendelsen af tvang i psykiatrien. Regionerne har hver i sær gennemført forskellige lokale projekter. I flere af disse har ergoterapeuter og ergoterapi været inddraget. Her præsenteres kort projekter fra Region Hovedstaden, hvor der er anvendt ergoterapeutiske indsatser i nedbringelse af af tvang.
Psykiatrisk Center Hvidovre, akut modtageafsnit
Det overordnede mål for Region Hovedstadens psykiatri er at reducere tvang, herunder bæltefikseringer, med 20 % igennem øget fokus på strukturerede og behandlingsrelevante aktiviteter, samt understøttelse af patientens egen recoveryproces via systematisk patientinddragelse.
På Psykiatrisk Center Hvidovre skulle dette mål nås ved at:
Indføre skema til systematisk vurdering af angst og aggression med henblik på at forebygge tvang
Second opinion/review
Tilbyde patienterne meningsfulde aktiviteter
4. Patientmøder
Kompetenceudvikle personalet.
Målet var at 90 % af alle patienter indlagt på et lukket afsnit fik udarbejdet en kriseplan inden for de 3 første indlæggelsesdøgn.
Der er indført second opinion/review på enhver bæltefiksering (100 %) førstkommende hverdag efter fikseringen har fundet sted
85 % af planlagte motionsgrupper og gåture afholdes og minimum 3 patienter deltager
Der er indført patientmøde hver 14.dag, 85 % af disse afholdes
75 % af alle medarbejdere på 809 og 811 har deltaget i et 2-årigt undervisningsprogram (i alt 20 undervisningsdage pr. medarbejder)
Balancerede mål:
At tvang på øvrige parametre ikke stiger
At varigheden af bæltefikseringer ikke stiger
På Psykiatrisk Center Hvidovre er antallet af bæltefikseringer reduceret med 38 % fra januar 2013 til november 2014. Dette er sket gennem flere indsatser:
Alle indlagte patienter på de 2 lukkede afsnit får inden for det 1. indlæggelsesdøgn tilbud om samtale om tidlige tegn på angst og aggression, udløsende/forværrende triggere, samt tiltag der kan afhjælpe
Second opinion/review på enhver bæltefikseringer er indført som standard procedure.
Brugen af aktiviteter er intensiveret. Både fysisk aktivitet, hverdagsaktiviteter og kreative aktiviteter anvendes, og der er fokus på såvel gruppe som individuelle tilbud
Der er indført patientmøder hver 14.dag med henblik på at inddrage patienternes ønsker og erfaringer i forhold til miljøet og tilbud i afsnittet
Personalet har deltaget i løbende kompetenceudvikling, med hovedfokus på deeskalering, psykoseforståelse og pleje af den akut dårlige patient
Ergoterapeuterne i afdelingen har haft en central rolle i aktiviteterne i dette projekt. En øget normering af ergo-og fysioterapeuter har været med til at fremme projektarbejdet. De har bl.a. bidraget med aktiviteter både fælles og individuelt.
Læs mere om projektet her i selvevalueringen og slutrapporten fra Region Hovedstaden